google/wiki40b huggingface dataset:
Ishockey-VM 2012 (elite) – Finale

Bakgrunn

Kampen er andre gang at Russland og Slovakia møter hverandre i en finale. Første gang var i 2002, hvor Slovakia slo Russland 4-3 og tok deres første (og hittil) eneste VM-gullmedalje i historien. For Slovakia er det tredje gang at de når finalen (første gang var i 2000 hvor de tapte 3-5 til Tsjekkia). For Russland er det fjerde gang på fem år og samlet sett sjette gang de når finalen. Russland har vunnet gull i 1993, 2008 og 2009. Ut over dette har Sovjetunionen vunnet verdensmesterskapet 22 ganger.
Milliardæren

Handling

Nå er Skrue den rikeste gullgraveren i Klondike. Han har en million kroner! Så nå kommer han hjem. Landsby folkene ønsker han velkommen på denne måten: de kaster tomater. Så skriker de: Vi vil ikke ha deg her din røverridder! Lurvete løsgjenger som flakker rundt her i verden! Forsvinn herfra oppblåste såpeboble! Er ikke høylandet bra nok for deg lenger? Men etter Skrue har sagt: %¤#@%! Jeg skal kjøpe landsbyen å jage dere på dør, sier de: Hva gikk de av han? Han som alltid har vært en trivelig gutt! For et sinne! Helt uten grunn! Tenk å ønske velkommen en så uforskammet person! Faren til Skrue merker at han har fått temperament siden sist…… Så blir Skrue med på høylands mesterskapet. Første øvelse er å kaste slegge. Han kaster uendelig langt, men han får null poeng siden han hang fast i slegga, og da ble kastet bare en kvart tomme langt. Andre øvelse er saueklipping. Men han får null poeng der også, fordi han klippet Angus også, han som holdt fast sauen. Øvelse nummer tre er å fange flest fisk på en viss tid. Men siden Skrue kaster all fisken på dommerne, får han null poeng. Han skal kaste en forvokst stokk på øvelse fire. Et rundkast er nok, men Skrue klarer tre! Til hans store skuffelse er ikke dommerne tørre enda, så han får null poeng… neste øvelse er dikt lesning. En poetisk tulling er før Skrue, han klarer seg kjempe bra. Det er tre gamle damer som er dommere, og de besvimer når de hører Skrues dikt: En gullgraver ungkar, en garvet og frisk en, forelsket seg en gang i piken bak disken. Han luktet så ille at piken fnøs, og prøvde forgjeves å komme seg løs. Han grep kniven… så kom de seg fort til neste øvelse. Så er det øvelse seks, golf. Men ballen kommer helt ut av kurs og havner i myra. Skrue har altså null poeng til sammen men han får fem ekstra poeng fordi at han vassa igjennom myra for å finne golfballen sin… Skrue innser at han ikke passer hjemme i Skottland lenger. Han skal flytte til et sted i Amerika, som heter Andeby! Søstrene til Skrue blir med han. Dagen før de skulle dra, tar de farvel. Men på morgenen står Fergus McDuck i vinduet og vinker farvel til Skrue McDuck. Men det står en ved siden av han, som de ikke helt ser hvem er. På slutten ser vi at Fergus og Myra går igjennom veggen…

Barks-kjennetegn

- "På jakt etter gull" (DD nr. 52-2/1959-1960)
- "Gøy i Alaska" (DD nr. 1-3/1967)
- "Den lure onkel Skrue" (DD nr. 1/1954)
- "Siste hundeslede til Dawson" (DD nr. 35-38/1990)
- "Kongen av gullelven" (DD nr. 48-50/1963)
- "Gullfeber på Månen" (DD nr. 18-19/1965)
- "Sjeldne Mynter" (DD nr. 6/1952)
- "Hunden fra Wiskerville" (DD nr. 6/1961)
- "Kong Skrue av Skruerike" (DD nr. 39/1991)
Copeland (Cumbria)

Stedsnavn

Det er ulike forklaringer på stedsnavnet. I henhold til et dokument utstedt på den tiden da våpenskjoldet ble opprettet er navnet avledet fra kaupland i betydningen kjøpt land, engelsk «bought land», og forklart ved at et område av skogen ble kjøpt fra eiendommen til nonneklosteret St Bees Priory. Imidlertid synes dette å være en forklaring basert på likhet i ord, og således ikke nødvendigvis riktig. Angus Winchester hevder at stedsnavnet er oppstått under tiden til den irsk-norrøne innvandringen til området på 900-tallet. I henhold til den forklaringen ble området kjøpt av kongedømmet Strathclyde, muligens med bytte fra Irland. Geoffrey Hodgson har argumentert at denne norrøne innvandringen fra Irland forklarer den høye frekvensen av etternavnet Hodgson i området.
Ellen Swallow Richards

Bakgrunn

Ellen Swallow Richards var det eneste barnet til Peter Swallow (f. 27. juni 1813, Dunstable; d. mars 1871, Littleton, Massachusetts) og Fanny Gould Taylor (f. 9. april 1817, New Ipswich, New Hampshire), begge av dem kom fra etablerte familier av middels fattige kår og var troende i verdien av utdanning.

Utdannelse

Richards ble uteksaminert fra Westford Academy i 1862. Hun var den første kvinnen til å begynne på Massachusetts Institute of Technology. Hun ble uteksaminert i 1873 og ble senere skolens første kvinnelige instruktør/lærer.Richards var den første kvinnen i USA som ble akseptert til en hvilken som helst vitenskaps- og teknologiskole, og den første amerikanske kvinnen til å få en grad i kjemi, som hun ble tildelt fra Vassar College i 1870.

Karriere

Som kjemiker var hun forsker og underviste innen sanitærkjemi. 
Hun er særlig kjent for å ha tatt i bruk vitenskapelige prinsipper i hjemmet og regnes som en av grunnleggerne av heimkunnskap som fagfelt. Hun regnes også som en pioner i å ta i bruk kjemi i ernæringsstudier.

Feminist

Richards var en pragmatisk feminist, samt en visjonær som mente at kvinners arbeid i hjemmet var et viktig aspekt av økonomien.
Tveband

Tvebandstrikking er en gammel strikketeknikk som tidligere var utbredt i Norge, Sverige og Danmark. Denne teknikken gjør at produktet blir både tykkere og mer vannavstøtende. Teknikken ble utkonkurrert av dagens strikketeknikk, da denne er betydelig raskere.
Med tvebandsstrikking strikker man alltid med to tråder, selv om arbeidet er ensfarget. Annenhver maske strikkes med annenhver av trådene, slik at trådene blir tvinnet sammen. På rettsiden ser arbeidet likt ut som i moderne strikk, men vrangsiden skiller seg derimot ut.
I Sverige, spesielt i Dalarna, har tvebandstrikking en sterkere tradisjon. Her heter teknikken tvåändsstickning.

Historie

Et arkeologisk funn av en tvebandstrikket vott i Falun, Sverige, i 1974, gjenskapte interessen for den gamle strikketeknikken.

Garn, nøste og strikkepinner

Når man skal strikke i denne teknikken er det viktig å velge seg rett garntype, der garnet er tvinnet motsatt vei av en tradisjonelt tvinnet nøste. Hvis ikke dette blir tatt hensyn til, vil garnet lett tvinne seg opp, og jobben blir vanskeligere å utføre. Det garnet man skal bruke er dermed Z-tvinnet, i motsetning til moderne garn som er S-tvinnet. Få spinnerier leverer denne typen garn i dag. I Sverige finnes det per 2010 to slike spinnerier: Wålstedts textilverstad i Dala-Floda og Kampens ullspinneri i Ullevad 
Siden man alttid strikker med to tråder, er det lurt å nøste to nøster utenpå hverandre, hvor du kan trekke ut en tråd innenfra nøstet, og den andre fra yttersiden av nøstet. Har man to ulike farger man strikker med, er det lurt å ha den lyseste fargen nøstet opp ytterst, slik at det beskytter fargen på det innerste garnet.
Når det gjelder strikkepinner, skal man velge en 1/2 pinnestørrelse mindre enn hva man ville brukt ellers. Dette gjelder spesielt ved strukturstrikk, for at mønsteret skal tre frem. Det anbefales å brukes stålstrikkepinner, og ikke de av aluminium, da disse er for lett bøylige. Trestrikkepinner fungerer også.
Carmelo

Historie

Carmelo ble grunnlagt i 12. februar 1816 av José Gervasio Artigas.

Transport

Ruta 21 forbinder Carmelo med Colonia del Sacramento, Dolores og Mercedes.

Fly

Carmelo har en flyplass,  Carmelo Zagarzazu internasjonale lufthavn.
The Exploited

The Exploited er et britisk punkband. De hadde sin storhetstid på 80-tallet, men er fortsatt aktive. 
Noen kjente sanger: «Punk's Not Dead», «Let's Start a War», «I Belive in Anarchy», «Jesus is dead», «Cop Cars», «Beat the Bastards» og «Fuck the System».
Stuffparty 2

Stuffparty 2 er et musikkalbum utgitt av Larz-Kristerz i 2004.
Pinnebrød

Pinnebrød er grillet brød på pinne, som man ofte spiser sammen med pølser utendørs. Særlig blant speidere og andre turgåere som gjerne griller ved bålet, er pinnebrød populært.
Til pinnebrød benyttes en gjærdeig, Deigen består vanligvis av hvetemel, bakepulver, salt og vann, men det kan varieres. Deigen som kan bli forberedt i forvegen og ha med i en plastpose. Deigen kan også være tørrstoff som blandes ferdig med tørrgjær i en boks/pose, og tilsettes væske før deigen skal brukes. Litt olje eller margarin gjør deigen smidig. Etter heving trilles deigen ut i fingertykke pølser, som så tvinnes eller surres rundt en pinne eller pølsespidd, og bakes over bålglørne i 2-5 minutter alt etter varmen eller avstanden til glørne.
I Danmark kalles det for «snobrød» og Sverige for «pinnbröd».
Drapetes

Utseende

Små (gjerne ca. 4 millimeter), brede, blankt svarte smellere, gjerne med gule tegninger på dekkvingene, pronotum kan være rødt. Antennene er forholdsvis korte, i alle fall delvis sagtakkede. Oversiden er fint hårete. Pronotum er rundet, nokså kraftig punktert. Dekkvingene er jevnt avsmalnende uten markerte punktrader.

Utbredelse

Slekten er utbredt i varme områder over hele Jorda, de fleste av artene i den Neotropiske økosonen.
Ytre Rymden Dansskola

Ytre Rymden Dansskola er en norsk produsentduo bestående av Marius Våreid og Jarle Bråthen. Produsentduoen er del av den norske Oslo-disco-scenen. Musikken er sjangeroverskridende, med elementer av nu-disco, house og dub.
Histon FC

Histon Football Club er en engelsk fotballklubb fra de to byene Histon og Impington, Cambridgeshire. Laget spiller i Conference National. Histon spiller sine hjemmekamper på Bridge Road (kapasitet 3 800). Lagets manager er Steve Fallon.
I november 2008 vant Histon 1–0 i FA-cupens andre runde over Leeds United, som spiller to nivåer over dem, i Football League One. Dette er første gang Histon har kommet til tredje runde i FA-cupen. I tredje runde skal dem møte Championship-laget Swansea City.
Histon ble stifta i 1904 som Histon Institute.
NM i judo 1971

NM i judo 1971 ble arrangert i Nadderudhallen i Bærum 25. april.
Kongepokalen ble vunnet av Tore Vogt.
Lechon kawali

Lechon kawali er en sprø svinemagerett, fritert i panne eller wok (kawali). Den er smaksatt med krydderblandinger på forhånd, og serveres i mindre biter. Den ledsages vanligvis av en lechonsaus som for eksempel Mang Tomas eller toyomansi (sojasaus med calamansi).
14. mai

Navnedag

Kristian, Kristen, Karsten, Christian
I fremmed land jeg går

«I fremmed land jeg går» er en gammel vise som også er kjent under tittelen «Hjemlengsel». Den er skrevet av Herman Hermani, og har vært brukt en del på plate. Den er innspilt på Frem fra Glemselen kap.12 med Helge Borglund.
Miho Kaneda

Landslaget

Miho Kaneda spilte 5 landskamper for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1981.
Browning M1919

Virkemåte

Browning M1919 er rekyloperert og fungerer ved prinsippet piperekyl, det vil si at løpet og sluttstykket beveger seg bakover låst sammen før sluttstykket låses opp. Ved opplåsing stopper løpet mens sluttstykket fortsetter for å trekke en patron ut av beltet, samtidig som prosessen med utdragning og utstøtning av hylsen foregår. Sluttstykket returnerer deretter til låst stilling og skyter igjen hvis avtrekkeren er holdt inne. Mekanismen kan også betegnes som assistert piperekyl eller gass-assistert piperekyl, da munningen danner et ekspansjonskammer fremme i løpsrøret. Dette gir et press bakover på løpet som hjelper løp og sluttstykke bevege seg bakover og overvinne rekylfjæren. Massetreghet fullfører sluttstykkets bevegelse bakover.
Browning M1919 har også blitt konvertert til åpent sluttstykke i noen land, men var originalt designet for å fungere med lukket sluttstykke.

Browning AN/M2

Med assistanse fra Fabrique Nationale de Herstal i Belgia ble dn gamle M1919 bygget om for å ta 7,62 mm patroner, og samtidig gjort lettere. Denne modellen fikk navnet Browning M2 AN (Army-Navy) og veide omtrent to tredeler av den originale 1919A4. 
Den nye og lettere M2 ble brukt montert både i kjøretøy og i fly. Både for USAF og RAF var Browning M2 standarbevæpningen for bombefly under andre verdenskrig, fram til amerikanerne erstattet sine med M2 Browning maskingevær i kaliber 12,7 mm i 1942. Det britiske flyvåpenet benyttet sine Browning i .303 British i bombefly helt fram til slutten av krigen. Den lette designen på Browning AN/M2 gjorde den også til standarbevæpning på jagerfymodeller fra før krigen, slik som Hawker Hurricane, Spitfire og P-40.
Académie Royale

Académie Royale (kongelig akademi) var betegnelsen for lærde selskap som ble opprettet i Frankrike for det meste på initiativ av kong Ludvig XIV, og som hadde som mål å fremme vitenskaper og kunster. Etter den franke revolusjons utbrudd forbød Nasjonalkonventet den 8. august 1793 samtlige akademier.
I oktober 1795 grunnla man som arvtaker Institut national des sciences et des arts, en av forløperorganisasjonene til Institut de France. Under dette som paraply er samtlige av de gamle akademier gjenopprettet som stratlige instituasjoner.
Heteroclitopus

Utbredelse

Slekten er vidt utbredt i tropisk Afrika.
Christian Friedrich Daniel Schubart

Bakgrunn

Christian Friedrich Daniel Schubart studerte teologi i Erlangen men måite på grunn av sykdommer flytte til foreldrehjemmet, og i dets omkret var han en tid aktiv som hjelpepredikant og organist.

Musiker, dikter - og langtidsfange

Utnevnt til musikkdirektør i Ludwigsburg i 176, ble han for sine utsvevelser og satirisk dikt satt i fengsel of deretter utvist fra hertugdømmet Württemberg. I 1774-77 utgav han i Augsburg og Ulm «Teutsche Chronik Chronik», det første virkelige tyske folkebladet, et tidskrift som ved sin patriotisme og frilynn vant stort bifall. Schubart fortsatte med vedbarende flengende kritikk av dekadansen og det absoluttistiske styresett hjemme i Württemberg. Han lot også jesuittene unngjelde.
Schubart ble imidlertid i 1777 lokket over på württembergsk område på befaling av hertug Karl Eugen, og holdt i strengeste fengelsforvar på festningen Hohenasperg, de første årene med besøks-, lese- og skriveforbud. Han ble ikke løslatt før i 1787, de med nedbrutt helse etter påkjenningene. Han ble da utnevnt av hertugen til hoffskald og teatersjef i Stuttgart.
I den folkelige tone i hans dikting står Schubart Gottfried August Bürger nær; Die Fürstengruft, en hat- og hevnsang mot despotene, Kaplied, som hudfletter de tyske fyrsters menneskehandel, og Schwäbische Bauernlieder, oppviser en ursprunglig grunnleggende, om også på improvisasjonens stadium stående begavelse.
Schubart komponerte også sang- og pianomusik.
Ett av Schubarts viktigste verker, Ideen zur Ästhetik einer Tonkunst, gir interessant informasjon om tidens musikkliv, blant annet gjennom beretninger om ulike musikksentra og hofforkestre.
Total Abandon: Australia '99

Sporliste

Alle låtene er skrevet av Ian Gillan, Ritchie Blackmore, Roger Glover, Jon Lord og Ian Paice unntatt der annet er notert.
Kløverjazz

Kløverjazz betegner en jazz-stil, og brukes om norske utøvere og orkestre. Stilen innebærer såkalt «rytmemusikk» fra swingjazz-epoken, spesielt slik den ble spilt av trekløveret Teddy Wilson piano, Chu Berry saksofon og Roy Eldridge trompet. Det var 50-tallets artister som Rowland Greenberg og Cecil Aagaard som tok i bruk begrepet. Jazzhistorikerne Johs. Bergh og Bjørn Stendahl beskrev denne stilarten i Cool, kløver og dixie: Jazz i Norge 1950-60 (Norsk jazzarkiv, 1997).
Napoleon (bok)

Handling

I boken sammenfatter Herman Lindqvist den franske keiseren Napoleons liv, fra fødelsen på Korsika i 1769 til døden på atlanterhavsøyen St. Helena i 1821.
Canthonella

Utseende

Ganske små (gjerne 2,4-3,2 millimeter), bredt ovale, litt matte, rødbrune skarabider. Oversiden er hvelvet. Pronotum er fint og  middels tett punktert, dekkvingene har fine, regelmessige punktstriper. Beina er forholdsvis korte.

Utbredelse

Slekten er utbredt i Sør-Amerika og på øyene i Karibia.
EM i friidrett 1994

EM i friidrett 1994 ble arrangert 9. til 14. august 1994 i Helsingfors. Konkurransene ble arrangert på Olympiastadion fra 1952.
Daniel Andersson (1977)

Privat

Daniel Andersson er yngre bror til Patrik Andersson og sønn til Roy Andersson.
Bergens Mekaniske Verksteds skole

Bergens Mekaniske Verksteds skole var en skole opprettet i Bergen i 1856, etter pålegg fra Stiftsdireksjonen.Skolen ble på folkemunne kalt Verksskolen, og ble nedlagt rundt 1915.

Historie

Ifølge skoleloven av 1827 var nemlig alle verk med flere enn 30 arbeidere forpliktet til å opprette skole for arbeidernes barn. Sogneprest Grønvold var den som først begynte å øve press for å få både Bergens Mekaniske Verksted og Strømmens Støperi til å etablere en skole. Han skrev gjentatte brev til styrene for de to bedriftene med henvisninger til skoleloven. Skolenkom i 1856, men sognepresten var ikke fornøyd med den. Lokalet var lite, trekkfullt og lytt, og læreren var ikke utdannet som «seminarist».
Da skolehuset brant ned i 1866 måtte elevene en periode gå på Årstad sogns skole på Haukeland. Sognepresten forsøkte nå å få Bergens Mekaniske Verksted og Strømmens Støperi til å bygge hver sin skole, men de bestemte seg til slutt for å gå sammen om å bygge en skole på Ny Krohnborg.
Den nye skolen var et enetasjes trehus med to klasserom i 1.etasje og lærerbolig i 2.etasje. I 1869 var det 113 elever ved skolen og to lærere. En mannlig lærer underviste de eldste elevene, og en kvinnelig underviste de yngste. På grunn av mangel på klasserom ble det innført både formiddags- og ettermiddagsundervisning. Skolen slet lenge med stort fravær. Dette skyldtes at mange av barna arbeidet i fabrikkene i Solheimsviken. Barnearbeid var utbredt på denne tiden. Dette ble det ført bedre kontroll med etter at Det stedlige fabrikktilsynet begynte å holde oppsyn med arbeidsforholdene i fabrikkene.
Elevtallet på Verksskolen økte stadig, og skolen ble snart overfylt. Også Haukeland skole var sprengt og det ble derfor vedtatt å bygge en ny skole. Solheim skole sto ferdig i 1884 og arbeiderbarna fra Strømmen Støperi ble nå overført hit. Verksskolen på Ny Krohnborg ble i 1892 utbedret og påbygd en etasje. Dette hadde bl.a. sammenheng med skoleloven av 1889, som stilte strengere krav både til skolebygninger og undervisning.
Verksskolen ble nedlagt rundt 1915 og bygningen ble i noen år brukt som bolig for arbeidere ved BMV. Huset gikk senere over i privat eie og ble revet i 1978.
Arkivet etter Bergens Mekaniske Verksteds skole er oppbevart ved Bergen Byarkiv.
Dorogobuzj

Historie

Byen oppsto for den mongolske invasjonen av Russland som en festning for å forsvare Smolensk mot angrep fra øst. I 1508 sendte Vasilij III italienske mesterhåndverkere dit for å bygge et trefort på stedet. Byen ble plyndret i Russlands urolige tider, og befolkningen ble redusert til kun 10 mann i 1614. Mellom 1611 og 1668 tilhørte byen det Polsk-litauiske samveldet. Byen har senere overlevd andre invasjoner og flere branner.

Severdigheter

De viktigste stedene av historisk interesse ligger utenfor selve byen. Aleksino-godset fra 1700-tallet var kjent for sitt oppdrett av Orlov-hingster. Boldinklosteret fra 1400-tallet ble renovert av Godunovfamilien på slutten av 1500-tallet. Godunovene oppførte en femkuplet katedral, et spiret refektorium og et søylelignende klokketårn på stedet. Ifølge Peter Baranovskij representerte klosteret det best bevarte 1500-talls klosterkomplekset i Øst-Europa. Klosteret ble sprengt under tyskernes tilbaketrekking i 1943, men er blitt delvis gjenoppbygd på 1990-tallet.
Transkripsjonsfaktor

En transkripsjonsfaktor er et protein som binder til visse DNA sekvenser (i en promotor eller enhancer) og dermed styrer hvorvidt et gen blir transkribert. Sekvensene de gjenkjenner er korte, oftest 5-12 basepar lange. RNA polymerase er enzymet som transkriberer, altså lager en RNA kopi av en viss DNA sekvens. Transkripsjonsfaktorer vil fungere som bindeledd mellom RNA polymerasen og DNA, og vil sørge for at enzymet binder seg ved et spesielt sted og transkriberer genet der. I noen tilfeller kan en transkripsjonsfaktor hindre at RNA polymerase bindes, og vil dermed sørge for at genet ikke blir uttrykt.
Ungbo

Ungbo er Oslo kommunes boligtilbud for unge mellom 17 og 23 år som har problemer med å etablere seg på det ordinære boligmarkedet.
Ungbo har om lag 400 boliger. Cirka halvparten er frittstående leiligheter eller hybler, mens den andre halvparten er rom i bokollektiv.
I 2007 hadde Ungbo 237 søkere. 95 prosent av dem fikk plass.
En søker på ordinært søknadsskjema om kommunal bolig. Søknaden blir sendt til bydelen en er bosatt i.
Mormonsk fundamentalisme

Mormonsk fundamentalisme (eng. Mormon Fundamentalism) omfatter flere samfunn av De siste dagers hellige som  fremholder visse former for lære og praksis som ble fulgt i den tidligste tiden av trosretningens historie. Begrepet «fundamentalisme» brukes av flere av gruppene selv. 
Disse gruppene har ingen organisatorisk forbindelse med Jesu Kristi kirke av siste dagers hellige, den største av kirkene, som har sitt hovedsete i Salt Lake City i Utah. Denne kirken markerer også sterk avstand til disse samfunnenes lære.
Mest markant er de gruppene som fremdeles fremholder og praktiserer polygami. Det kan imidlertid også dreie seg om andre ting, som at noen fremdeles utelukker afrikanere fra presteskapet. Tilhengere av disse samfunnene er spredt i flere forskjellige grupper, og de fleste av disse gruppene er små, og befinner seg hovedsakelig i det vestlige USA og Canada og det nordlige Mexico. 
Noen av samfunnene har blitt kritisert for å gifte bort altfor unge personer, for tvangsekteskap, og for inngifte.
Árnafjall

Árnafjall (Ørnefjell) er det høyeste fjellet på Vágar, en av Færøyene. Fjelltoppen har en høyde på 722 moh., og er dermed det 37. høyeste fjellet i hele øyriket. Árnafjall ligger på Vágars vestkyst, like ved bygda Gásadalur.
Det er også et fjell på Mykines ved navn Árnafjall, hvilket er 350 moh.
Andøy Trafikklag

Andøy Trafikklag A/S er et transportselskap som driver gods- og persontrafikk. Selskapet er basert på Andenes i Nordland. Andøy Trafikklag er i dag eid av Saltens Bilruter.

Historie

Aksel Andreassen på Andøya startet opp med biltransport i 1924, og kjøpte sin første buss i 1930. I 1947 stiftet han selskapet Aksel Andreassens Bilruter. Selskapets dominerende rute var strekningen Andenes-Risøyhamn. Aksel Andreassens Bilruter ble det største transportselskapet på Andøya.
Landpostbud Johan Ernestussen startet på 1930-tallet opp med persontrafikk, og etablerte etter hvert selskapet Joh. Ernestussens Bilruter. Dette selskapet drev blant annet transport mellom Nøss og Risøyhamn.
I 1971 ble Andøy Trafikklag stiftet, til dels som en videreføring av Aksel Andreassens Bilruter. Andøy Trafikklag overtok alt materiell fra det gamle selskapet, og Andreassen fikk ca. 30 % av aksjene. Andøy kommune ble nest største aksjonær med ca. 25 %. Også Johan Ernestussen gikk inn i det nye selskapet med sitt materiell.
Selskapets aktivitet kan illustreres med statistikk fra 1978. Da hadde selskapet 49 ansatte, 21 personbusser, 10 lastebiler, 7 tilhengere og en annen vogn.

Avvikling

Det skulle innføres anbud på busstrafikken i Andøy-regionen fra 1. januar 2011. Det var anbudskonkurranse i 2010. Andøy Trafikklag tapte anbudskonkurransen og Cominor AS overtok rutetrafikken på Andøya fra 1. januar 2011. Andøy Trafikklag ble deretter avviklet.